open-index/open-wikipedia-markdown huggingface dataset:
Thug errčite vol. 2

***Thug errčite vol. 2*** je mixtape od DJa Yanka Krála, člena hudobnej skupiny H16. Je to pokračovanie *Thug errčite vol. 1*, aj keď má trochu rozdielny  koncept ako prvý diel. Ako hostia sa na mixtape predstavili Vec, H16 (aj sólovo), Moja Reč, Boy Wonder, Nironic, Supercrooo a Turbo T. O hudobné produkcie sa postarali Grimaso, Billy Hollywood, Abe a Otecko (každý po jednej). Na mixtape sa nachádzajú iba štyri originálne produkcie, ostatné skladby majú inštrumentálky z iných skladieb. Začiatkom roka 2007 sa dostala na internet skladba „Čo o tom vieš“ cez Yankov MySpace profil. Mixtape vyšiel koncom apríla v roku 2007 v náklade 900 kusov.

Skladby „Otec v akcii“, „Čo o tom vieš“, „Šejkuj tú riť“, „Zblúdilé duše“, „Dneska nejdem nikam“ (túto verziu použil spolu so skladbou „Zo stoky hore“ Otecko aj na vlastnom mixtape *Produkcie a remixy*) sa neskôr v remixovaných podobách objavili na mixtape *Shine like diamonds* od českého DJa Logica. Iná verzia skladby „Šejkuj tú riť“ sa objavila aj na *[[Antivirus mixtape]]* v roku 2009.

## Zoznam skladieb

## Referencie

Kategória:Hudobné albumy z 2007
Kategória:Slovenské hip-hopové albumy
Montpellier

**Montpellier** je mesto na juhu Francúzska, správne stredisko departementu  Hérault a celého regiónu Languedoc-Roussillon. Leží  od pobrežia Stredozemného mora, asi 130 západne od Marseille a  južne od Paríža. Má 244-tisíc obyvateľov a je to deviate najväčšie mesto Francúzska. 

Montpellier je priemyselné mesto a predovšetkým sídlo starobylej univerzity, ktorá bola v stredoveku kultúrnym centrom južného Francúzska. V meste sa narodil svätý Roch, zakladateľ sociológie Auguste Comte a maliar Frédéric Bazille. Vznikol tu Rád svätého Ducha z Montpellieru.

## Vývoj počtu obyvateľov
*Počet obyvateľov*

Colors=
  id:lightgrey value:gray(0.9)
  id:darkgrey  value:gray(0.7)
  id:sfondo value:rgb(1,1,1)
  id:barra value:rgb(0.6,0.7,0.8)

ImageSize  = width:455 height:373
PlotArea   = left:50 bottom:50 top:30 right:30
DateFormat = x.y
Period     = from:0 till:250000
TimeAxis   = orientation:vertical
AlignBars  = justify
ScaleMajor = gridcolor:darkgrey increment:50000 start:0
ScaleMinor = gridcolor:lightgrey increment:10000 start:0
BackgroundColors = canvas:sfondo

BarData=
  bar:1962 text:1962
  bar:1968 text:1968
  bar:1975 text:1975
  bar:1982 text:1982
  bar:1990 text:1990
  bar:1999 text:1999

PlotData=
  color:barra width:20 align:left

  
  bar:1962 from:0 till: 118864
  bar:1968 from:0 till: 161910
  bar:1975 from:0 till: 191354
  bar:1982 from:0 till: 197231
  bar:1990 from:0 till: 207996
  bar:1999 from:0 till: 225392

PlotData=

  
  bar:1962 at: 118864 fontsize:S text: 118.864 shift:(-10,5)
  bar:1968 at: 161910 fontsize:S text: 161.910 shift:(-10,5)
  bar:1975 at: 191354 fontsize:S text: 191.354 shift:(-10,5)
  bar:1982 at: 197231 fontsize:S text: 197.231 shift:(-10,5)
  bar:1990 at: 207996 fontsize:S text: 207.996 shift:(-10,5)
  bar:1999 at: 225392 fontsize:S text: 225.392 shift:(-10,5)

TextData=
  fontsize:S pos:(20,20)
  text:"Zdroj: INSEE"



## Osobnosti mesta
* Auguste Comte (* 1798 – † 1857), filozof, zakladateľ pozitivizmu
* Juliette Gréco (* 1927), šansoniérka a herečka
* Séverine Bremondová (* 1979), tenistka
* Rémi Gaillard (* 1975), komik

## Vzdelanie
* École nationale de l’aviation civile
* EPITECH
* Montpellier Business School

## Partnerské mestá
*  Barcelona, Španielsko, 1963
*  Čcheng-tu, Čína, 1981
*  Fás, Maroko, 2003
*  Heidelberg, Nemecko, 1961
*  Louisville, USA, 1955
*  Tverja, Izrael, 1983
*  Tlemcen, Alžírsko, 2009

## Iné projekty

## Externé odkazy
Oficiálna stránka

## Zdroje
Valencia Open 500

**Valencia Open 500**,  predtým známy pod názvom ***Open de Tenis Comunidad Valenciana***, je tenisový turnaj pre mužských profesionálnych hráčov, ktorý sa hrá na tvrdom povrchu v španielskom meste Valencia. Turnaj je súčasťou ATP World Tour 500 series programu turnajov ATP a koná sa od roku 1995. 

## Finále
### Dvojhra

### Štvorhra

## Externé odkazy
* Oficiálne stránky turnaja 
* Profil turnaja na stránkach ATP

Kategória:ATP Tour
Kategória:Tenisové turnaje v Španielsku
Mr. Brightside

„**Mr. Brightside**“ je pieseň americkej rockovej skupiny The Killers z ich debutového albumu *[[Hot Fuss]]* a bola napísaná Brandonom Flowersom a Davom Keuningom.

Pieseň bola nazvaná „Song of the Decade“ britskými rozhlasovými stanicami Absolute Radio and XFM, a v apríli 2010 internetová rozhlasová stanica Last.fm zverejnila, že bola najpočúvanejšou skladbou od začiatku online hudobnej služby. V auguste 2010 bola pieseň zvolená za No.1 Festival Anthem všetkých čias v ankete stanice XFM.

## Zoznam skladieb

**Original 2003 UK CD vydanie**
# "Mr. Brightside"
# "Smile Like You Mean It"
# "On Top"
# "Who Let You Go?"

**Re-Release UK CD 1**
# "Mr. Brightside (radio edit)"
# "Change Your Mind"

**Re-Release UK CD 2**
# "Mr. Brightside (Album Version)"
# "Somebody Told Me (Insider Remix)"
# "Midnight Show (SBN Live Session)"

**Re-Release UK Red 7"**
# "Mr. Brightside"
# "Who Let You Go?"

**Originálne 2003 UK 7" Singel vydanie**
# "Mr. Brightside (A)" - there is a sound effect of shuffling cards. 
# "Smile Like You Mean It (B)"

**US Promotional Release**
# "Mr. Brightside (single version)"

**Austrálska limitovaná edícia singlu**
# "Mr. Brightside"
# "Somebody Told Me (Josh Harris Remix)"
# "Who Let You Go?"
# "Mr. Brightside video"

**Európsky 2005 Singel**
# "Mr. Brightside"
# "Somebody Told Me (Insider Remix)"

**Európsky 2005 [[Maxi singel]]**
# "Mr. Brightside" 
# "Somebody Told Me (Insider Remix)"
# "Mr. Brightside (Jacques Lu Cont's Thin White Duke Mix)"

**US 12"**
# "Mr. Brightside (Jacques Lu Cont's Thin White Duke Remix)"
# "Mr. Brightside (The Lindbergh Palace club Remix)"
# "Mr. Brightside (Jacques Lu Cont's Thin White Duke Dub)"
# "Mr. Brightside (The Lindbergh Palace Radio Remix)"
# "Mr. Brightside (The Lindbergh Palace Dub)"
# "Mr. Brightside (Original Version Video)"

## Graf výkonnosti a Certifikácie
„Mr. Brightside“ vstúpil do rebríčku Billboard Hot 100 na pozíciu #40 dňa 12. februára 2005, a kulminoval na #10 dňa 11. júna 2005.

V júni 2004 „Mr. Brightside“ kulminoval na #10 v rebríčku UK Singles Chart a od tej doby sa stal jedným z najdlhšie obsadených singlov 21. storočia .

### Rebríčky

### Certifikácie

## Referencie

## Externé odkazy
* Watch "Mr. Brightside" on Youtube
* Watch "Mr. Brightside" UK Version on Youtube
* Song Lyrics 

Kategória:Piesne z 2004
Kategória:Single z 2005
Kategória:Piesne The Killers
Ostravice (rieka)

**Ostravice** alebo **Ostravica** (po česky *Ostravice*, po poľsky *Ostrawica*, ) je rieka v Česku, v okresoch Frýdek-Místek a Ostrava-mesto v Moravsko-sliezskom kraji. Má  a svojím tokom tvorí sčasti historickú zemskú hranicu Moravy a Sliezska. Meno rieka získala podľa svojho prudkého (ostrého) toku. 

## Priebeh toku
[náhľad|vľavo|Prameň [Černá Ostravice|Černé Ostravice v Beskydách]]
Rieka vzniká sútokom Čiernej a Bielej Ostravice nad obcou Staré Hamry v Moravsko-sliezskych Beskydách. *Černá Ostravice* pramení na južnom svahu Smrkoviny, západne od osady Bílý Kříž, *Bílá Ostravice* pramení na úbočí Čartáku, západne od Bumbálky. 

Krátko po vzniku rieky prehradzuje jej tok Vodná nádrž Šance, ktorá je zásobárňou pitnej vody pre Ostravsko. Preteká obcami Ostravice, Frýdlant nad Ostravicí, Paskov, mestom Frýdek-Místek a Ostrava, kde sa vlieva ako pravostranný prítok do rieky Odra.

## Externé odkazy
* Vodácke informácie
* rieka na beskydy.cz

## Iné projekty

Kategória:Rieky v Česku
Kategória:Povodie Odry
Kategória:Vodstvo okresu Frýdek-Místek
Kategória:Vodstvo okresu Ostrava-město
Peelova komisia

thumb|Odchod lorda Peela z Hotela King David na zahajovaciu ceremóniu.
thumb|Návrh na rozdelenie Mandátu podľa Peelovej komisie.
**Peelova komisia**, známa aj ako **Kráľovská komisia**, bola britská vyšetrovacia komisia, ktorá v&nbsp;rokoch 1936–1937 vyšetrovala príčinu nepokojov na území Britského mandátu v Palestíne a navrhla zmeny usporiadania mandátu. Komisia bola pomenovaná po je čelnom predstaviteľovi, ktorým bol lord Robert Peel.

## Vyšetrovanie
Komisia dorazila do Palestíny 11.&nbsp;novembra 1936 a začala vyšetrovať pôvod nepokojov, najmä začínajúceho Veľkého arabského povstania (1936–1939). Záujmy Židov pred komisiou hájil Chaim Weizmann a v opozícii bol veľký jeruzalemský mufti Mohamed Amín al-Hussejni, ktorý bol jedným z organizátorov nepokojov a neskôr inicioval vznik Vysokej arabskej komisie, do čela ktorej sa postavil.
Počas vyšetrovania Peelovej komisie sa prvýkrát objavila myšlienka na rozdelenie Britského mandátu v Palestíne.

## Závery a odporúčania
Záverečná správa, vydaná v&nbsp;júli 1937, na jednej strane pripúšťala veľmi pozitívny vplyv židovského obyvateľstva na rozvoj krajiny, na druhej strane ale súhlasila s&nbsp;arabskou požiadavkou na obmedzenie židovského prisťahovalectva na 12&nbsp;000 osôb po dobu nasledujúcích piatich rokov.
Komisia konštatovala, že zmeny populácie v krajine mohli byť zapríčinené presídľovaním. Na židovských územiach býva približne 225&nbsp;000 Arabov a na arabských asi 1&nbsp;250 Židov, ale v mestách Jeruzalem a Haifa je to 125&nbsp;000 Židov proti 85&nbsp;000 Arabom. 
Komisia predovšetkým navrhla rozdeliť krajinu na tri regióny: 
* židovský zahrňujúci prímorské oblasti a Galileu
* arabský podstatne väčší, zahŕňajúci zvyšok Palestíny, ktorý by bol pripojený k&nbsp;Zajordánsku
* trvalú britskú správu nad enklávou zahrňujúcu jeruzalémsko-betlehemský výbežok s koridorom k moru, britské základne na Galilejskom jazere a Akabský záliv.

Neskôr bol plán upravený, aby uľahčil výmenu pozemkov a obyvateľstva podľa grécko - tureckého modelu po prvej svetovej vojne.

## Reakcie
Všetci predstavitelia Arabov v&nbsp;Palestíne spolu so zajordánskym kráľom Abd Alláhom I. plán odmietli.
Na židovskej strane plán okamžite odmietli Vladimír Žabotinský a ďalší revizionisti, Svetová sionistická organizácia napriek výhradám plán prijala. Nakoniec ale plán realizovaný nebol, čo zapríčinila najmä vzrastajúca arabská revolta v rokoch 1936−39, zameraná ako proti Židom, tak aj proti Britom. Napriek tomu, že sa vzburu nakoniec podarilo potlačiť, britská vláda vydala v&nbsp;máji 1939 MacDonaldovu bielu knihu, ktorá paradoxne odmenila arabských buričov, pochovala návrhy „Peelovej komisie“ a navyše ešte prísnejšie obmedzila židovské prisťahovalectvo, čo sa v konečnom dôsledku rovnalo rozsudku smrti pre státisíce európskych Židov utekajúcich pred nacizmom.

## Pozri aj
Arabsko-izraelský konflikt

## Referencie

Kategória:História
Kategória:Vojny 20. storočia
Kategória:Izrael
Kategória:Arabsko-izraelský konflikt
Lev Genrichovič Šnireľman

**Lev Genrichovič Šnireľman** (; * 2. január 1905, Homeľ, Bielorusko, vtedy Ruská ríša – † 24. september 1938, Moskva, Rusko, vtedy Ruská SSR, ZSSR) bol matematik židovského pôvodu narodený na území dnešného Bieloruska a väčšinu tvorivého života žijúci v Moskve. Je známy vďaka pokusom o dôkaz Goldbachovej hypotézy. Táto snaha nebola úspešná, ale podarilo sa mu dokázať platnosť slabšieho výsledku. Okrem teórie čísel sa zaoberal predovšetkým topológiou a diferenciálnou geometriou. Spolupracoval predovšetkým s Lazarom Aronovičom Ľusternikom, spoločne s ktorým zaviedol koncept tzv. Ľusternikovej-Šnireľmanovej kategórie. V roku 1938 spáchal samovraždu.

## Zdroje

Kategória:Bieloruskí matematici
Kategória:Ruskí matematici
Kategória:Matematici židovského pôvodu
Kategória:Bieloruské osobnosti židovského pôvodu
Kategória:Ruské osobnosti židovského pôvodu
Kategória:Obete samovrážd
Trinidad a Tobago na Letných olympijských hrách 2008

**[[Trinidad a Tobago]] na [[Letné olympijské hry 2008|Letných olympijských hrách 2008]]** reprezentovalo 28 športovcov.

2008
Kategória:Krajiny na Letných olympijských hrách 2008
Mark Harmon

**Thomas Mark Harmon** (* 2. september 1951, Burbank, Kalifornia, USA) je americký herec známy hlavne svojou rolou vyšetrovateľa Leroya Jethra Gibbsa v seriáli .

## Biografia
Narodil sa v Burbanku v Kalifornii. Jeho otec Tom Harmon bol hráčom bejzbalu a tiež rozhlasovým hlásateľom. Jeho matka Elyse Knox je bývalá herečka. Mark má dve sestry Kelly a Kristin. V roku 1987 sa oženil s herečkou Pam Dawber, s ktorou má dvoch synov.

V roku 1986 ho časopis *People* vyhlásil za najpríťažlivejšieho muža planéty. Navštevoval štátnu univerzitu *(University of California, Los Angeles)*, kde bol úspešným hráčom futbalu a obdržal cenu najlepšieho hráča univerzitných tímov. Harmon si zahral v mnohých filmoch. Medzi najznámejšie patrí Pevnosť (*The Presidio*), Na večné časy (*For All Time*), Po sľube (*After the Promise*), Nenechám ťa odísť *(And Never Let Her Go*), Tajomstvo pod vodou (*Magic in the Water*), Honba za slobodou (*Chasing Liberty*) a mnoho iných.

## Iné projekty

## Externé odkazy
* 

## Zdroj

Kategória:Filmoví herci USA
Kategória:Televízni herci USA
Kategória:Absolventi University of California, Los Angeles
Kategória:Osobnosti z Burbanku (Kalifornia)
Nedvěd

**Nedvěd** je priezvisko, pozri Nedvěd (priezvisko), napr.:

* František Nedvěd (1947-2021), český spevák a gitarista, brat Jana, otec Vojtěcha
* Jan Nedvěd (* 1946), český folkový a trampský spevák
* Jan Nedvěd mladší (* 1972), český hudobník, syn predošlého
* Jaroslav Nedvěd (* 1969), český hokejista
* Karel Nedvěd, český atlét, účastník OH 1900
* Miroslav Nedvěd (* 1954), český bubeník
* Pavel Nedvěd (* 1972), český futbalista
* Petr Nedvěd (* 1971), český hokejista, brat Jaroslava
* Vladimír Nedvěd, viacero osôb
* Vojtěch Nedvěd (* 1977), český spevák a pesničkár
* Zdeněk Nedvěd (* 1975),  český hokejista
* Veronika Nedvědová (* 1962),  česká politička (ODS)

## Pozri aj
* Medvěd
Jorgos Zambetas

**Jorgos Zambetas** (, transkripcia: *Jorgos Zambetas*; * 25. január 1925, Atény - † 10. marec 1992, Atény), bol známy grécky skladateľ a spevák, svojimi piesňami známy aj v zahraničí. Zaslúžil sa o spopularizovanie nástroja buzuki, štýlu rembetiko a propagáciu nového hudobného žánru syrtaki a laika.

## Biografia a kariéra
Narodil sa v Aténach, jeho rodičia pochádzali z ostrova Kythnos. Už od malička preukazoval hudobné nadanie. Na buzuki hrával už ako 7 ročný. Po dokončení štúdii sa angažoval za nahrávanie a propagáciu zväčša tragického štýlu rembetiko z 20.-40. rokov. Tým sa zaslúžil aj vznik štýlu syrtaki a laika, ktoré sa začalo vyvíjať z rembetika, hlavným nástrojom tu bolo totiž buzuki. Syrtaki prežilo svoj najväčší rozmach po dokončení slávneho filmu Grék Zorba, kde Mikis Theodorakis zložil rovnomennú pieseň a prvú veľkú skladbu štýlu syrtaki. V 70. rokoch patrili Zambetasove piesne k najobľúbenejším a boli spievané známymi spevákmi, ako Jorgos Dalaras, Stelios Kazantzidis a Grigoris Bithikotsis. Spolupracoval aj s inými slávnymi skladateľmi, hlavne s Vassilisom Tsitsanisom, Apostolosom Kaldarasom, Manolisom Chiotisom či Stavrosom Xarchakosom. 

## Diela
Medzi najznámejšie Zambetasove piesne patria tie v štýle rembetiko, laika a syrtaki. Práve Zambetasova pieseň *Siko, chorepse syrtaki (Vstaň, tancuj syrtaki)* je spolu s piesňou *Zorba´s dance* (vznikla dva roky po Zambetasovej piesni) považovaná za základné a piesne štýlu syrtaki. Práve táto Zambetasova pieseň sa stala populárnou aj mimo Grécka, v krajinách ako Francúzsko, Nemecko,Taliansko, Veľká Británia a je to pieseň, ktorá spolu so spomínaným Zorbom najviac charakterizujú Grécko. Pieseň vznikla pre grécky film *I kori mu i sosialistria (Moja socialistická dcéra)* z roku 1966, kde hlavnú úlohu hrala známa herečka a speváčka Aliki Vujuklaki. Iné jeho piesne sú napríklad, *Pai, pai, Kyr´Aleko, Choros tu sakena, Chasapiko me baglama, Pu´se Thanasi  či Otan symbi sta perix*.

## Ukážka
*Zambetas-O pio kalos o mathitis
*Siko chorepse Syrtaki

## Zdroje
*Βίος και Πολιτεία Γιώργου Ζαμπέτα - Και η βρόχα έπιπτε στρέϊτ θρου, »-Ιωάννα Κλειάσιου 1997, εκδόσεις «Ντέφι»

Kategória:Osobnosti z Atén
Kategória:Grécki hudobní skladatelia
Kategória:Grécki folkoví speváci
Kategória:Osobnosti na gréckych poštových známkach
Slam / Out Here

„**Slam“ / „Out Here**“ je piaty singel austrálskej drum and bassovej skupiny Pendulum z ich debutového albumu *[[Hold Your Colour]]*. Bol vydaný dňa 19. septembra 2005 nezávislým vydavateľstvom Breakbeat Kaos a je tretím vydaním cez toto vydavateľstvo. Singel dosiahol 34. miesto v rebríčku UK Singles Chart. Skladba „Slam“, rovnako ako skladba „Prelude“ z albumu *Hold Your Colour* obsahujú prvky z amerického televízneho programu *[[The Twilight Zone]]* od Roda Serlinga. Podobné prvky sú použité aj v skladbe „Rock Civilization“ od hardstyle skupiny Headhunterz.

Skladba „Out Here“ na B-strane je jednou z niekoľkých breakových skladieb albumu (podobne ako „Fasten Your Seatbelt“ z predchádzajúceho singlu). Je tiež jedinou skladbou, v ktorej sú použité vokály Garetha McGrillena.

## Pozície v rebríčkoch
„Slam“ / „Out Here“ vstúpil do UK Singles Chart na 39 týždeň roku 2005. Dosiahol 34. miesto a o týždeň neskňr vypadol z rebríčka.

## Zoznam skladieb
Obidve skladby napísali a produkovali Rob Swire, Gareth McGrillen a Paul Harding.

**12" vinyl singel, picture disc** 
(BBK011; released 19 September 2005)
:A. „Slam“ – 5:45
:AA. „Out Here“ – 6:07

**[[CD singel]]**
(BBK011SCD; released 19 September 2005)
#„Slam“ (radio edit) – 3:35
#„Slam“ – 5:45
#„Out Here“ – 6:07

## Zostava
Nasledujúci ľudia sa podieľali na skladbách „Slam / Out Here“.

*Rob Swire – textár, hudobný producent, vokály, syntetizátor, gitara, mixovanie hudby
*Gareth McGrillen – textár, produkcia, vokály
*Paul Harding – textár, produkcia
*Stuart Hawkes – mastering

## Pozície v rebríčkoch

## Referencie

## Externé odkazy
* Pendulum – Slam / Out Here na Discogs

Kategória:Piesne z 2005
Kategória:Piesne skupiny Pendulum
Kategória:Single z 2005
Kategória:Piesne zložené Robom Swirom
Rímske cesty

[náhľad|Rímska cesta v [Pompeje|Pompejách]]
**Rímske cesty** boli cesty budované v období Starovekého Ríma a boli určené pre rýchlu dopravu materiálu, dobytka, vozov, presun vojsk, obchod a prenos správ. Boli základom pre vývoj Rímskej ríše. Rímska cestná infraštruktúra bola tvorená cestami s dĺžkou viac ako 400 000 km, z toho bolo viac ako 80 500 km spevnených. V období vrcholu Starovekého Ríma viedlo z mesta aspoň 29 veľkých vojenských ciest. Boli upravované kopce, zasypávané údolia a rieky preklenované mostami. V istom období bola Rímska ríša rozdelená do 113 provincií prepojených 372 veľkými cestnými spojeniami. Iba v Galii bolo upravených minimálne 21 000 km a v Británii minimálne 4 000 km.

Rimania sa stali majstrami vo výstavbe ciest, ktoré nazývali viae. Ich účelom bola doprava materiálu z jedného miesta na druhé. Bol dovolený peší prístup aj prechod, hnať dobytok, vozy alebo prenos informácií. Tieto cesty (viae) sa líšili od ostatných menších ciest, ciest pre koní a chodníkov. Podľa zákona dvanástich tabúľ bola minimálna šírka cesty via stanovená na 2,4 m v rovine a 4,9 m v oblúku.

Rímska cestná infraštruktúra bola dôležitá pre udržanie stability ríše aj pre jej ďalší rozmach. Cesty podporovali Rímske légie ale v neskorom staroveku naopak poskytli výhodu pre inváziu Barbarov.

## Typy
Rímske cesty boli rôznorodé, od jednoduchej cesty z guľatiny až po spevnené cesty používajúce hrubý podklad zo spevneného štrku, ktorý zabezpečoval odvodnenie dažďovej vody a cesta tak ostala suchá a nepremenila sa na blato.
Podľa Ulpiana existovali tri druhy ciest:
# *Viae publicae, consulares, praetoriae* alebo *militares* - boli hlavné cesty, stavané a udržiavané z verejných zdrojov. Viedli k moru, mestu alebo rieke alebo k ďalšej rovnocennej ceste. Boli pomenované po štátnikoch, ktorý ich výstavbu alebo rekonštrukciu nariadili.
# *Viae privatae, rusticae, glareae* alebo *agrariae* - boli cesty druhej kategórie, väčšinou súkromné. Viedli k súkromným rezidenciám. Tieto cesty profitovali z práva prechodu v prospech súkromného alebo verejného vlastníka komunikácie. 
# *Viae vicinales* - boli vidiecke cesty. 
## Mapa
[thumb|center|750px|Zobrazenie Starovekého Ríma počas vlády [Hadriána (117-138), ktoré ilustruje rímsku cestnú infraštruktúru - hlavné cesty.]]

## Referencie

## Iné projekty
Švajčiarsky daviscupový tím

**Švajčiarsky daviscupový tím** je tenisový tím, ktorý reprezentuje Švajčiarsko v Davisovom pohári. Švajčiarsko sa v roku 1992 prebojovalo až do finále, kde prehralo s tímom USA.

## Súčasný tím
* Stanislas Wawrinka (ATP #19)
* Marco Chiudinelli (ATP #56)
* Michael Lammer (ATP #192)
* Yves Allegro (ATP štvorhra #128)

## Externé odkazy

Kategória:Daviscupové tímy
Davis Cup
Davisov pohár
Manhattan (rozlišovacia stránka)

**Manhattan** môže byť:

* ostrov a časť mesta New York, pozri Manhattan
* mesto v Kansase, pozri Manhattan (Kansas)
* budova v Bratislave, pozri Manhattan (Bratislava)
* film Woodyho Allena, pozri Manhattan (film)
* miešaný nápoj, pozri Manhattan (koktail)

## Pozri aj
*Projekt Manhattan
Jean Delsarte

**Jean Frédéric Auguste Delsarte** (* 19. október 1903, Fourmies, Francúzsko - † 28. november 1968, Nancy) bol francúzsky matematik. Zaoberal sa predovšetkým funkcionálnou analýzou, teóriou grúp a fyzikou. Bol členom skupiny Nicolas Bourbaki. 

## Referencie

## Externé odkazy
* Životopis Delsarta 

Kategória:Francúzski matematici
Kategória:Nicolas Bourbaki
Kozia ulica (Bratislava)

**Kozia ulica** v je ulica v Bratislave. 

## História
Ulica vznikla počas predmestskej výstavby na vonkajšej strane mestského opevnenia najneskôr pred koncom 14. storočia. V roku 1381 mala 4 domy a v roku 1720 mala 14 domov.

### Historické názvy
Pôvodný názov ulice bol *Gaißgasse(n)*/*Gaisgasse(n)* (spisovne nem. *Geißgasse*). Na jej hornom konci bola vo vonkajšom opevnení mesta Kozia brána (*Gaistor*), ktorou sa v minulosti vyháňali kozy na pašu na svahy Malých Karpát.

Neskôr bola ulica niekoľkokrát premenovaná:
* Kisfaludy Straße (Károly Kisfaludy)
* Lenardova ulica, 1942 (Philipp Lenard)
* Markovičova ulica, 1945
* Šmeralova ulica (Bohumír Šmeral)

## Cintorín pri Kozej bráne
Na konci Kozej ulice vznikol v roku 1783 evanjelický Cintorín pri Kozej bráne (*Gaistor-Friedhof*), ktorý sa používal do konca 2. svetovej vojny. 

## Iné projekty

## Referencie

Kategória:Ulice v Starom Meste v Bratislave
Via Egnatia

náhľad|Trasovanie
**Via Egnatia** () bola cesta postavená Rimanmi v 2. storočí pred. Kr. Prechádzala cez rímske provincie Illyricum, Macedónia a Trácia, ktoré sú v dnešnom Albánsku, Severnom Macedónsku, Grécku a v európskej časti Turecka.

Cesta sa začínala v meste Dyrrachium (dnešný Drač) na pobreží Jadranského mora a kopírovala komplikovanú cestu pozdĺž rieky Shkumbini k pohoriu Candaviae a ďalej k Ohridskému jazeru. Potom sa cesta stáčala na juh a prechádzala cez niekoľko vysokohorských priesmykov k severnému pobrežiu Egejského mora k dnešnému mestu Solún. Odtiaľ pokračovala cez Tráciu do mesta Byzantion (neskôr Konštantínopol, dnes Istanbul).

Celková dĺžka cesty bola 1 120 km. Podobne ako ostatné rímske cesty, bola 6 metrov široká a spevnená veľkými polygónovými kamennými doskami alebo hrubou vrstvou piesku. Podľa údajov na zachovaných míľnikov bola počas vlády cisára Trajána uskutočnená veľká rekonštrukcia pre potreby jeho ťaženia do Partskej ríše v roku 113. Počas 5. storočia bola jej západná časť podľa niektorých historikov už takmer nepriechodná. Neskôr bola Via Egnatia kľúčovou cestou Byzantskej ríše. Podľa Prokopiosových záznamov cestu opravil v 6. storočí cisár Justinián I., napriek tomu bola ale spustnutá cesta počas daždivého počasia nepoužiteľná.

V súčasnosti vedie paralelne s historickou cestou moderná Diaľnica A2 a to v úseku od Solúna až k tureckým hraniciam.

## Referencie

Kategória:Rímske cesty
Dulce María

**Dulce María** celým menom **Dulce María Espinosa Saviñón** (* 6. december 1985, Mexiko, Mexiko) je mexická herečka, speváčka a skladateľka. Študovala hudobnú školu. Hrala v mexickej telenovele Rebelde. Bola členkou hudobnej skupiny K.I.D.S, Jeans, neskôr vo veľmi úspešnej skupine RBD. Dnes pôsobí ako sólová speváčka.

## Telenovely
* El club de Gaby (1993)
* Quimera (1994)
* Retrato de familia (1995)
* Alondra (1995)
* El vuelo de áquila (1996)
* Huracán(1998)
* Nunca te olvidaré (1999)
* Inesperado amor (1999)
* Infierno en el paraiso (1999)
* DKDA: Sueños de Juventud (2000)
* Bienvenida al clan (2000)
* Primer amor..a mil por hora (2000)
* Locura de amor (2000)
* El juego de la vida (2001)
* Clase 406 (2002-2003)
* Rebeli (*Rebelde*) (2004-2006)
* Lola,Erase un vez (2007)
* RBD: La familia (2007)
* Mentir Para Vivir (2013)
* Corazón que miente (2016)

## Diskografia (sólo)
### Štúdiové albumy
* 2011: *[[Extranjera|Extranjera Segunda Parte]]*
* 2014: *Sin Fronteras*
* 2017: *DM*

### EP
* 2010: *[[Extranjera|Extranjera Primera Parte]]*

## Singe
### Sólo
* 2009: *El Verano*
* 2009: *Déjame Ser* (Promotional)
* 2010: *Inevitable*
* 2010: *Ya No*
* 2011: *[[Extranjera|Ingenua]]*
* 2012: *Es Un Drama*
* 2013:  "Lágrimas" (with Julión Álvarez)
* 2014:  Antes Que Ver El Sol
* 2014: *O lo haces tú lo lo hago yo*
* 2016: *Dejarte de Amar*
* 2016: *No Sé Llorar*
* 2016: *Un Minuto Sin Dolor*
* 2016: *Volvamos (feat Joey Montana)*
* 2017: *Rompecorazones*

### Spolupráce
* 2009: "El Regalo Màs Grande" (s Tiziano Ferro a Anahí)
* 2009: "Beautiful" (s Akon)
* 2010: "Inevitable" (s Juan Magán)
* 2010: "Inevitable" (s J-King a Maximan)
* 2010: "Navidad Navidad" (s Chino a Nacho)
* 2012: "Te Sigue Esperando Mi Corazón" (s Rio Roma)
* 2013: "Wake Up Beside Me" (s Basshunter)
* 2014: "No Regresa Más" (s Henry Mendez)

## Referencie


## Iné projekty

## Externé odkazy
* 


Kategória:Mexické speváčky
Kategória:Mexické televízne herečky
James Coburn

**James Harrison Coburn, Jr.** (* 31. august 1928, Laurel, Nebraska, USA – † 18. november 2002, Beverly Hills, Kalifornia, USA ) bol americký herec írsko-švédskeho pôvodu.

## Životopis
Od detstva hral ochotnické divadlo, študoval dramatické umenie na dvoch kalifornských univerzitách a neskôr aj súkromne v New Yorku. Počas druhej svetovej vojny narukoval a slúžil ako radista. Po vojne začal najprv hrať v San Diegu, a neskôr aj na newyorskom Broadwayi. V 50-tych rokoch 20. storočia začal hrať aj vo filme, spočiatku išlo skôr o menšie a epizódne roly vo westernoch. Predurčovala ho k tomu hlavne ostro rezaná tvár a štíhla postava. Najväčšiu slávu a všeobecnú známosť mu priniesla výborne zahraná rola neohrozeného pištolníka a vrhača nožov vo svetoznámom westerne *[[Sedem statočných]]*, kde hral postavu Britta. Aj neskôr hral často pištolníkov, kriminálnikov, dobrodruhov a detektívov v rôznych dobrodružných, špionážnych a kriminálnych filmoch. V roku 1998 sa dočkal aj Oscara za vedľajšiu rolu alkoholického otca vo filmovej dráme *Utrpenie*.

Patril medzi propagátorov filmového kaskadérstva a ázijských bojových umení, obdivoval automobilové preteky a orientálnu filozofiu. V závere života sa uplatnil tiež ako moderátor a sprievodca dokumentárnych filmov s touto tématikou. Zomrel vo veku 74 rokov na infarkt myokardu.

## Filmografia
### Filmy

### Televízia

## Referencie

## Iné projekty

Kategória:Filmoví herci USA
Kategória:Televízni herci USA
Kategória:Držitelia Oscara za najlepší mužský herecký výkon vo vedľajšej úlohe
Kategória:Osobnosti USA írskeho pôvodu
Kategória:Osobnosti USA švédskeho pôvodu
Kategória:Osobnosti z Nebrasky
Kategória:Úmrtia na infarkt myokardu
Dádra a Nagar Havelí

**Dádra a Nagar Havelí** (prepisované aj **Dádra a Nágar Havélí, Dádra a Nagarávali, Dadra a Nagar Havélí**) bolo do roku 2020 zväzové teritórium na západe Indie. Dnes je súčasťou zväzového teritória Dádra a Nagar Havelí a Daman a Diú.

Územie bolo zaklinené medzi štátmi Maháraštra a Gudžarát. Dádra je enkláva ležiaca niekoľko kilometrov severne od Nagar Havelí v Gudžaráte. Územie sa nachádzalo pri ústí rieky Ganga Daman.

Populácia bola prevažne hinduistická, s malou kresťanskou a moslimskou menšinou. Veľká časť obyvateľstva bola zamestnaná v poľnohospodárstve, pestovala sa najmä ryža a proso.

## Referencie

## Iné projekty

Kategória:Štáty a teritóriá v Indii
Lakadivy

**Lakadivy** alebo zriedkavo **Lakšadvíp** je názov najmenšieho zväzového teritória, ktoré zahŕňa súostrovie približne 200 až  západne od pobrežia Indie. Ostrovy sú v skutočnosti vrcholy podmorského pohoria. Súostrovie tvorí 12 atolov, 3 rify, 5 plytčín z celkového počtu 36 ostrovov a ostrovčekov. Veľké ostrovy sú Andrott (), Minicoy (), Kavaratti () – administratívne centrum, Agatti () a Kalpeni ().

Obyvatelia na severe súostrovia hovoria malajálamčinou a na juhu maldivčinou. Súostrovie je najväčším producentom kokosu v Indii.

## Galéria

Súbor:Map of Lakshadweep-en.svg|Mapa
Súbor:Lakshadweep.jpg|Satelitná snímka
Súbor:A beach side resort at Kadmat Island, Lakshadweep.jpg|Ostrov Kadmat


## Referencie

## Iné projekty

Kategória:Štáty a teritóriá v Indii
Kategória:Portugalské kolónie
Kategória:Atoly Indického oceánu
Kategória:Ostrovy Indie
Ondřej Novosad

generálmajor Ing. **Ondřej Novosad** (* 17. december 1962, Jeseník) je slovenský generál vo výslužbe.

Do výslužby odišiel 31. decembra 2022, jeho poslednou funkciou bol veliteľ Spoločného operačného veliteľstva, ktoré vzniklo v apríli 2021. Od 1. apríla 2017  do 31. decembra 2020 bol vojenský predstaviteľ pri Vojenskom výbore NATO a EÚ. Predtým bol od roku 2012 veliteľom Pozemných síl Slovenskej republiky.

## Život
V roku 1982 absolvoval Vojenskú strednú odbornú školu v Martine. Potom v období 1982, až 1986 študoval na Vojenskej vysokej škole vo Vyškove na Morave a roku 1986 bol menovaný do hodnosti poručík ako vojak z povolania. Po ukončení štúdia vykonával základné veliteľské funkcie v ženijnom vojsku. Po ukončení postgraduálneho štúdia na Vojenskej akadémii A. Zápotockého v Brne bol v roku 1991, ustanovený do funkcie veliteľa školy dôstojníkov v zálohe. 

Po zániku Českej a Slovenskej Federatívnej Republiky sa v roku 1993, stal ženijným náčelníkom v Žiline. Od roku 1997 do roku 2001 absolvoval rôzne štábne a jazykové kurzy na Slovensku aj v zahraničí. V roku 2005, absolvoval kurz anglického jazyka vo Veľkej Británii. V rokoch 2007 až 2010 pôsobil vo funkcii veliteľa 2. mechanizovanej brigády v Prešove. V tejto funkcii vtedajšieho plukovníka Novosada prezident SR k 23. januáru 2008 vymenoval do prvej generálskej hodnosti brigádny generál. V rokoch 2010 až 2012 bol zástupcom veliteľa Pozemných síl, 10./15. septembra 2012 (podľa životopisu 15. septembra) sa stal ich veliteľom. Funkciu vykonával do 31. marca 2017. Od 1. apríla 2017 bol vojenským predstaviteľom pri Vojenskom výbore NATO. Vo funkcii nahradil genmjr. Miroslava Kociana. Pôsobenie vo funkcii ukončil k 31. decembru 2020, jeho nástupcom je genpor. Josef Pokorný.

19. apríla 2016 bol prezidentom Andrejom Kiskom povýšený do hodnosti generálmajor.

K 31. decembru 2022 opustil funkciu veliteľa Spoločného operačného veliteľstva a „po viac ako 42 rokoch v uniforme“ odišiel do výslužby. Jeho nástupcom sa stal brig. gen. Martin Michalko. 16. februára 2023 mu za službu vlasti poďakovala prezidentka Zuzana Čaputová.

## Pôsobenie vo vojenských misiách v zahraničí

* 1996–1997 zástupca veliteľa ženijného práporu OSN (UNTAES/Východné Slavónsko)
* 1999–2000 Veliteľ slovenského kontingentu NATO/KFOR/Kosovo)
* 2003–2004 Veliteľ slovenského kontingentu Iracká sloboda/Irak

## Miesta vojenského pôsobenia
* : Martin, Žilina, Liptovský Mikuláš, Prešov, Sereď, Trenčín, Bratislava
* : Vyškov na Morave,  Brno, 
* : York

## Referencie

## Externé odkazy
Fotografia 

## Zdroj
* Štaigl, J. a kolektív: *Generáli - slovenská vojenská generalita  1918 – 2009*, Magnet Press, Slovakia 2009, str. 76

Kategória:Slovenskí generáli
Kategória:Absolventi Vojenskej akadémie v Brne
Kategória:Velitelia Pozemných síl Slovenskej republiky
Kategória:Velitelia Spoločného operačného veliteľstva
Kategória:Príslušníci Ozbrojených síl Slovenskej republiky
Kategória:Slovenskí vojenskí diplomati
Granite (singel)

„**Granite**“ je prvý singel austrálskej drum and bassovej skupiny Pendulum z ich druhého štúdiového albumu *[[In Silico]]*. Album bol vydaný cez vydavateľstvo Warner Music UK. Pieseň vstúpila 11. novembra 2007 do hitparády UK Singles Chart a dosiahla #29 dňa 2. decembra 2007.

## Prehľad úspešnosti
„Granite“ vstúpil do UK Singles Chart dňa 11. novembra 2007 na 48. mieste na základe sťahovania z iTunes a 7digital. Po vydaní fyzických formátov pieseň dosiahla #29 dňa 2. decembra 2007. Tento úspech bol neskôr prekonaný singlom „Propane Nightmares“, ktorý dosiahol #9. „Granite“ zostal v rebríčku celkovo šesť týždňov.

## História vydaní

## Formáty a zoznamy skladieb
Toto sú hlavné formáty a zoznamy skladieb vydaní singla „Granite“.

**12" singel**
(WEA436T; vydaný 26. novembra 2007)
:A. „Granite“ – 4:26
:B. „Granite“ (Dillinja remix) – 4:20

**CD singel**
(WEA436CD; vydaný 26. novembra 2007)
# „Granite“ – 4:26
# „Granite“ (Dillinja remix) – 4:20

**Limitovaná edícia 12" singel**
(PR017045; vydaný 5. novembra 2007)
:A. „Granite“ – 4:26

**Promo CD singel**
(PR017042; vydaný 5. novembra 2007)
# „Granite“ (radio edit) – 3:45
# „Granite“ (originalna verzia) – 4:26

## Zostava
Nasledujúci ľudia sa podieľali na vytvorení singla „Granite“.
* Rob Swire – vokály, syntetizátor, mixovanie
* Peredur ap Gwynedd – gitara
* Paul Kodish – bicie
* Gareth McGrillen - basová gitara
* Simon Askew – mixovanie
* Dave Bascombe – mixovanie
* John Davis – mastering

## Referencie

Kategória:Piesne skupiny Pendulum
Kategória:Piesne z 2007
Kategória:Single z 2007
Kategória:Piesne zložené Robom Swirom
Ľubor

**Ľubor** je mužské krstné meno. Meniny na Slovensku má 24. septembra.

## Osobnosti s menom Ľubor
* Ľubor Kresák, slovenský astronóm

## Referencie

Kategória:Krstné mená
Kategória:Mužské mená
Kategória:Mužské mená slovanského pôvodu
Dušan Vančura

**Dušan Vančura** (* 9. december 1937, Užhorod - † 16. apríl 2020, Mirochov, Chlum u Třeboně) bol český spevák, kontrabasista, textár, hudobný aranžér a prekladateľ, pôvodným občianskym povolaním inžinier-elektrotechnik.

Od roku 1964 spolupracoval so skupinou Spirituál kvintet, jej stálym členom sa stal v roku 1969. Krátko tiež pôsobil v skupine Brontosauři. Súčasne viedol svoj vokálny súbor Antikvartet.

## Diskografia
### V skupine Spirituál kvintet
* 1971: *Spirituál kvintet* - Supraphon 
* 1973: *Písničky z roku raz dva *, Supraphon, (reedícia 2003)
* 1978: *Spirituály a balady* - Supraphon, LP, (reedícia 1995, 2007)
* 1986: *Čtwero pjsnj* - Panton, (reedícia 2007)
* 1981: *Saužení lásky* - Supraphon, LP, (reedícia 1996, 2007) 
* 1984: *Dvacet let* - Supraphon, 3LP, (reedícia Panton 1990, neskôr vyšlo aj na CD), (reedícia 1993)
* 1985: *Šlapej dál* - Panton (reedícia 1994)
* 1986: *Every time I Feel The Spirit* - Panton
* 1988: *Šibeničky* - Panton (reedícia 2003)
* 1990: *Za svou pravdou stát* - Panton , Panton 1990
* 1991: *Hallelu!* - Panton (reedícia 2007)
* 1992: *Rajská zahrada* - Panton (reedícia 2001)
* 1994: *[[Antologie 1960–1995]]* - , 2CD 
* 1994: *Hanba nám!* - Monitor, CD
* 1997: *Na káře* - Pupava, CD
* 1998: *Vánoční koncert* - Monitor-EMI, CD (reedícia 2005)
* 2002: *Křídla holubic* - Pupava, CD 
* 2004: *[[Karel Zich]] a Spirituál kvintet* - Sony Music, CD
* 2005: *Křížem krážem* - Sony BMG, CD
* 2006: *45 let archiv* - Sony BMG, CD
* 2009: *Zatím dobrý* - Universal Music, CD
* 2010: *1960-2010 - Sto nejkrásnejších písní (+1)* - Supraphon, CD (podtitul: *Jubilejní edice k padesáti letům činnosti*)

## Filmografia
* 2000 *[[Jabloňová panna]]*  ...napísal text piesne k filmu 

## Zdroj

## Referencie


## Externé odkazy
*Oficiálna stránka skupiny Spitituál kvintet 
*Rozhovor s Jiřím Tichotou 
*Český hudební slovník osob a institucí 

Kategória:Českí speváci
Kategória:Českí textári piesní
Kategória:Českí kontrabasisti
Kategória:Osobnosti z Užhorodu
Department (Nikaragua)

**[[Nikaragua]]** je administratívne rozdelená na 15 departmentov a 2 autonómne regióny. Týchto 17 územných celkov sa ďalej rozdeľuje na 152 *municipios*.






## Zdroj
*
Moorilla Hobart International 2010

**[[Moorilla Hobart International]] [[2010]]** sa konal v dňoch 10. - 16. januára v&nbsp;austrálskom Hobarte na otvorených kurtoch s tvrdým povrchom. Rozpočet turnaja je 220&nbsp;000 USD. Víťazkou dvojhry sa stala Ukrajinka Aľona Bondarenková. Bolo to jej druhé turnajové víťazstvo na okruhu WTA. Víťazkami štvorhry sa stal taiwansko-český pár Čuang Ťia-žung a Květa Peschkeová, ktorý vo finále porazil taiwansko-rumunský pár Čan Jung-žan, Monica Niculescová.

## Víťazi
### Dvojhra žien

** [[Aľona Bondarenková]]** vs.  Šachar Peerová 6-2, 6-4 

### Štvorhra žien

** [[Čuang Ťia-žung]] /  [[Květa Peschkeová]]** vs.  Čan Jung-žan /  Monica Niculescová 3-6, 6-3, 10-7

## Externé odkazy
* Oficiálna stránka


Kategória:Moorilla Hobart International
Kategória:WTA Tour 2010
Dark psytrance

**Dark psytrance** (tiež **killer psytrance**, **dark psy**, **horror trance**, **horror psy**, **psycore**, alebo **black trance**) je tmavšia, rýchlejšia a viac skreslená forma psychedelického trance s tempom pohybujúcim sa zvyčajne medzi 145 až 180 BPM, ale môže sa zvýšiť až na viac ako 500 BPM. Dark psytrance má pôvod v Rusku a Nemecku odkiaľ sa rozšíril do ďalších krajín po celom svete.

## Charakteristika
Dark psytrance zvyčajne nepoužíva vokály a vyznačuje sa svojimi dlhými nemelodickými plochami skôr psychedelických tvarov s rečou a ďalšími druhmi samplov, zvyčajne vybraných z rôznych filmov (najmä horory alebo sci-fi filmy) alebo občas aj z iných skladieb.

Atmosféra a téma skladieb veľmi voľne pripomínajú žánre ako dark ambient, musique concrète, darkcore, power noise a industrial.

V poslednej dobe niektorí umelci, ktorí predtým hrali dark psytrance ako napríklad N3XU5, Darkpsy a Fungus Funk začali produkovať viac melodický, juhoafrický zvuk, zatiaľčo iní začínajú experimentovať použitím melódií a elementmi morning trance v dark psytrance napríklad umelci Deja Vu Fabrique (Zolod from Parasense), Psyc0ma, a C-P-C. 

## Referencie

## Zdroj

Kategória:Trance hudobné žánre
Kategória:Psychedelický trance
Suomisaundi

**Suomisaundi** (iné názvy: **suomisoundi**, **suomistyge**, **spugedelic trance**) je freestyle štýl psychedelic trance, ktorý vznikol vo Fínsku okolo polovice 90-tych rokov. Výraz „suomisaundi“ doslovne znamená „fínsky zvuk“ vo Fínsku, ale hudba, ktorá obsahuje mnoho charakteristík suomisaundi si získal celosvetovú popularitu. Termín „spugedelic“ je komicky odvodený od „psychedelic“ a „spuge“ znamená „alkoholický“ v Helsinskom slangu. Termín „spugedelic“ bol pravdepodobne prvýkrát použitý suomisaundi umelcom Huopatossu Mononen v názve jeho skladby „Kikapelaus (A Spugedelik Return To Monoverse)“.

## Umelci

## Externé odkazy
* PsyUniverse - Psytrance Social Network
* community.livejournal.com/suomisaundi

Kategória:Hudobné žánre
Kategória:Psychedelický trance
Kategória:Elektronické hudobné žánre
Kategória:Elektronická hudba
Aeronómia

**Aeronómia** je interdisciplinárna veda na pomedzí meteorológie a geofyziky, ktorá sa zaoberá štúdiom vyšších častí atmosféry nachádzajúcich sa nad troposférou, kde zohrávajú dôležitú úlohu javy ako disociácia a ionizácia. Predmetom jej záujmu sú predovšetkým ionosféra a ozonosféra a javy nastávajúce v týchto častiach atmosféry.

## Zdroje
* 
* 
* 

Kategória:Atmosférické vedy
Granite

**Granite** môže znamenať:

## Geografia
;Pomenovanie miesta v Spojených štátoch amerických
* Granite, Colorado
* Granite, Iowa
* Granite, Maryland
* Granite Falls, Minnesota
* Granite, Oklahoma
* Granite, Wyoming

; Iné geografické objekty
* ostrov v Austrálii blízko Victor Harbor, pozri Granite Island, 

## Iné
* finančný nástroj banky Northern Rock Granite (Northern Rock)
* singel a piesň skupiny Pendulum, pozri Granite (singel)
* anglické označenie pre žulu, pozri granit
Ženská dvojhra na Moorilla Hobart International 2010

**Ženská dvojhra na Moorilla Hobart International 2010** sa hrala ako súčasť Moorilla Hobart International 2010 od 10. januára do 16. januára. Titul získala Ukrajinka Aľona Bondarenková, ktorá vo finále porazila Izraelčanku Šachar Peerovú 6:2, 6:4. Bolo to jej druhé víťazstvo na okruhu WTA.

## Dvojhra
### Nasadenie

### Odmeny a body do rebríčka

### Výsledky
#### Finále

#### Horná polovica

### Dolná polovica

## Externé odkazy
* Oficiálna stránka

Kategória:Moorilla Hobart International 2010
Škandinávske vrchy

**Škandinávske vrchy** je pohorie, ktoré sa rozprestiera na Škandinávskom polostrove. Západná časť pohoria má strmé svahy na pobreží so Severným a Nórskym morom, pričom vytvára známe nórske fjordy. Severovýchodná časť sa postupne stáča k Fínsku. Sever pohoria s vrcholmi nad 2 000 m n. m. sa nachádza za polárnym kruhom a tvorí hranicu Švédska a Nórska.  

Pohorie nie je veľmi vysoké ale svahy hôr sú strmé. Najvyššie vrcholy sa nachádzajú v nórskej časti Oppland. Galdhøpiggen (2 469 m) v južnom Nórsku je najvyšším vrcholom v štáte, Kebnekaise s 2 104 m je najvyšší vrchol Švédska a Halti (1 328 m) je najvyšším vrchom vo Fínsku. Severská poloha pohoria spolu s vlhkosťou Atlantického oceánu vytvárajú ľadovcové polia a ľadovce, ktoré v spojení so strmými vrchmi vytvárajú veľkolepú a dramatickú scenériu. 

Škandinávske vrchy vznikli kaledónskym vrásnením a sú tak geologicky prepojené s pohoriami v Škótsku, Írsku a cez Atlantik aj v Severnej Amerike s Apalačskými vrchmi. Podľa geológov v minulosti tvorili jedno spoločné pohorie až kým sa nerozpadol superkontinent Pangea. Vrchy erodovali na jednu pätinu svojej pôvodnej veľkosti. Sú jedným z najstarších existujúcich pohorí na svete.

## Najvyššie vrchy

#2469 - Galdhøpiggen (Oppland)
#2465 - Glittertind (Oppland)
# 2405 - Store Skagastølstind (Sogn og Fjordane) 
# 2387 - Store Styggedalstind (južný) (Sogn og Fjordane)
# 2373 - Skarstind (Oppland)
# 2369 - Vesle Galdhøpiggen (Oppland)
# 2368 - Surtningssue (Oppland)
# 2366 - Store Memurutinden (Oppland)
# 2351 - Jervvasstind (Oppland)
# 2348 - Sentraltind (Oppland)

Súbor:GaldhøpiggenFromFannaråki.jpg|Galdhøpiggen zo západu
Súbor:Glittertind1999.jpg|Glittertind
Súbor:Falketind.jpg|Falketind v horskej oblasti Jotunheimen
Súbor:Jotun600.jpg|Centrálna časť Jotunheimenu


## Referencie
Electro-industrial

**Electro-industrial** je hudobný žáner, ktorý sa vyvinul zo žánrov Electronic body music (EBM) a industriálnej hudby v polovici 80. rokov. Kým EBM má minimalistickú štruktúru a čistú produkciu, electro-industrial má hlboký, komplexný a viacvrstvový zvuk. Tento žáner je propagovaný umelcami ako Skinny Puppy, Front Line Assembly a inými, najmä z Európe, Severnej Amerike a Austrálsky. V polovici 90. rokov sa z electro-industrialu odčlenili dark electro a aggrotech. Fanúšikovská základňa je zviazaná s tzv. „rivethead“ subkultúrou (hoci nie každý, kto počúva industrial je rivethead).

## Deriváty
### Dark electro
Dark electro je podobný štýl, vyvinul sa v polovici 90-tych rokov v strednej Európe. Termín opisuje skupiny ako sú yelworC a Placebo Effect a bol prvýkrát použitý v decembri 1992 keď skupina yelworC vydala svoj debutový album *Brainstorming*. Štýl bol inšpirovaný electro-industrialom a skupinami The Klinik a Skinny Puppy. Skladby obsahovali zvukové palety z hororov, vrčanie alebo skreslené vokály. YelworC bola hudobná skupina z Mníchova vytvorená v roku 1988 a položila základy dark electro hnutia v skotých 90-tych rokoch a boli prvou skupinou nemeckého vydavateľstva Celtic Circle Productions. V nasledujúcich rokoch dark electro bolo odsunuté techno štýlmi ako aggrotech a futurepop. Iná skupiny v praxi hrajúce temto štýl boli Trial, Evil's Toy, GGFH (*Disease*), Ice Ages & The Electric Hellfire Club.

### Aggrotech
Aggrotech (tiež známy ako hellektro alebo Terror EBM) je vývoj electro-industrialu a dark electra so silným vplyvom hardcore techna, ktorý sa prvýkrát objavil v polovici 90-tych rokoch. Zvuk je typický drsnými štruktúrami piesní, agresívnymi beatmi a militantným, pesimistickým alebo explicitným charakterom. Typické sú skreslené vokály a chrapľavý, drsný alebo syntetický zvuk. Medzi aggrotech umelcov patria  Aghast View, Aesthetic Perfection, Unter Null, Alien Vampires, Amduscia, Agonoize, Psyclon Nine, Combichrist, Hocico, Virtual Embrace, Tactical Sekt, Funker Vogt, God Module, Grendel, Aslan Faction, Tamtrum, Asphyxia, Feindflug, Cenobita, Dawn of Ashes, Detroit Diesel, Suicide Commando, X-Fusion, Wumpscut a Cruciform Injection. NoiTekk a Out of Line sú dve Nemecké aggrotech vydavateľstvá. Alfa Matrix je Belgické aggrotech/dark electro/synthpop vydavateľstvo.

## Referencie

Kategória:Industriálna hudba
Kanadský chodník slávy

thumb|Celkový pohľad
[thumb|Hviezda [William Shatner|Williama Shatnera]]

**Kanadský chodník slávy** je chodník, ktorý je ozdobený hviezdami na počesť známych Kanaďanov, podobne ako americký Hollywoodsky chodník slávy. Bol založený v roku 1998 a nachádza sa Toronte v Ontáriu. 
Mená s hviezdami zahrňujú  atlétov, trénerov, hercov, režisérov, scenáristov, producentov, spevákov, skladateľov, textárov, spisovateľov, animátorov, modelky a mnohých ďalších. Svoje nominácie na udelenie hviezdy môže zasielať každý kanadský občan a následne päťčlenná porota, vyberie tých, ktorí preukázali profesionálny prínos, sú aktívni viac ako päť rokov vo svojom odbore, prispeli k rozvoju komunity, atď. ďalšou podmienkou je, že ocenená osoba musí prísť na odhaľovací ceremoniál na umiestnenie hviezdy na chodníku.

## Zoznam ocenených ľudí

## Iné projekty

## Zdroj

## Externé odkazy
* Oficiálne stránky Kanadského chodníku slávy

Chodník slávy
Kategória:Siene slávy
Gordon Lightfoot

**Gordon Lightfoot** celým menom **Gordon Meredith Lightfoot, Jr.** (* 17. november 1938, Orillia, Ontário, Kanada – † 1. máj 2023, Toronto, Kanada) bol kanadský spevák, hudobný skladateľ, textár, gitarista. Jeho piesne natočili desiatky hviezd ako napríklad Elvis Presley, Johnny Cash či Marty Robbins. Za jeho najväčšie hity sú považované piesne „If you could read my mind“, „Carefree highway“, „Rainy day people“, „Early morning rain“ a „The wreck of the Edmund Fitzgerald“. Má hviezdu na Kanadskom chodníku slávy.

## České cover verzie
* „Rainy day people“ – „Kočovní herci“ (František Nedvěd)
* „Ribbon of darkness“ – „Nečekej už na mě dál“ (Greenhorns)
* „Waiting for you“ – „Třetí pokus“ (František Nedvěd)
* „Steel rail blues“ – „Čím jezdí láska“ (Fešáci)
* „If you could read my mind“ – „Devatenáct“ (František Nedvěd)
* „Early morning rain“ – „Dálnice č. 5“ (Žalman a spol), „Ranní déšť“ (Wabi Daněk)
* „Sundown – „Řemeslo“ (František Nedvěd)

## Diskografia

### Štúdiové albumy
* 1966: *Lightfoot!*
* 1967: *The Way I Feel*
* 1968: *Did She Mention My Name*
* 1968: *Back Here on Earth*
* 1970: *Sit Down Young Stranger* (premenovaný na: *If You Could Read My Mind*)
* 1971: *Summer Side of Life*
* 1972: *Don Quixote*
* 1972: *Old Dan's Records*
* 1974: *Sundown*
* 1975: *Cold on the Shoulder*
* 1976: *Summertime Dream*
* 1978: *Endless Wire*
* 1980: *Dream Street Rose*
* 1982: *Shadows*
* 1983: *Salute*
* 1986: *East of Midnight*
* 1993: *Waiting for You*
* 1998: *A Painter Passing Through*
* 2004: *Harmony*
* 2020: *Solo*

### Živé albumy
* 1962: *Two Tones at the Village Corner*
* 1969: *Sunday Concert*
* 2012: *All Live*

### Výberové albumy
* 1969: *Early Lightfoot*
* 1970: *The Best*
* 1971: *Classic Lightfoot: The Best of Gordon...*
* 1974: *The Very Best of Gordon Lightfoot*
* 1975: *Gord's Gold*
* 1976: *Early Morning Rain*
* 1985: *Songbook*
* 1988: *Gord's Gold, Vol. 2*
* 1989: *The Best of Gordon Lightfoot*
* 1992: *Original Lightfoot*
* 1993: *The United Artists Collection*
* 1994: *Lightfoot!/The Way I Feel*
* 1999: *Songbook*
* 2002: *Complete Greatest Hits*
* 2018: *An Introduction to: Gordon Lightfoot*
* 2019: *The Complete Singles 1970–1980* (2 CD)

## Referencie

## Iné projekty

## Externé odkazy
* Kanadská hudobná encyklopédia thecanadianencyclopedia.com 
* Diskografia - lightfoot.ca 

## Zdroj
* 

Kategória:Osobnosti z Ontária
Kategória:Kanadskí folkoví speváci
Kategória:Kanadskí country speváci
Kategória:Kanadskí rockoví speváci
Kategória:Kanadskí folkoví gitaristi
Kategória:Kanadskí country gitaristi
Kategória:Kanadskí rockoví gitaristi
Kategória:Kanadskí folkoví klaviristi
Kategória:Kanadskí country klaviristi
Kategória:Kanadskí rockoví klaviristi
Kategória:Kanadskí skladatelia modernej hudby
Kategória:Kanadskí textári piesní
Kategória:Kanadskí popoví speváci
Kategória:Kanadskí speváci-skladatelia
Kategória:Kanadské osobnosti škótskeho pôvodu
Kategória:Osobnosti na kanadských poštových známkach
Kategória:Companions Radu Kanady
Kategória:Interpreti Warner Bros. Records
Kategória:Držitelia ceny Juno